Siti Walidah (1872 – 31 Mèi 1946), utawa Nyai Ahmad Dahlan, yaiku tokoh emansipasi wédok, garwane pendiri Muhammadiyah, Ahmad Dahlan uga Pahlawan Nasional Indonésia.

Biografi

Kehidupan awal
Nyai Ahmad Dahlan lair kanthi asma Siti Walidah ing Kauman, Yogyakarta, taun 1872. Nyai Ahmad Dahlan iku putrine Kyai Haji Muhammad Fadli, ulama uga anggota Kesultanan Yogyakarta; laladan mapane iku akèh tokoh agama kang saka kraton. Nyai Ahmad Dahlan sekolah ing omahé, diajari warna-warna aspek babagan Islam, uga basa Arab lan Qur'an. Nyai Ahmad Dahlan maca Al Qur'an ing naskah Jawi.

Nyai Ahmad Dahlan nikah karo sepupune, Ahmad Dahlan. Nalika Ahmad Dahlan nembé sibuk-sibuke ngadegaké Muhammadiyah, Nyai ngetutake garwane sasuwéné iku. Nanging, amarga sapérangan pamikiran Ahmad Dahlan babagan Islam dianggap radikal, pasangan iki asring diancem. Kayadene, sadurungé budhal menyang Banyuwangi, Jawa Wétan Nyai lan garwane diancem bakalan dipateni déning kaum konservatif ing kana.

Sopo Tresno lan Aisyiyah
Nalika taun 1914 Nyai Ahmad Dahlan yasa Sopo Tresno. Nyai lan garwane gantenan anggoné mandhegani golongan iku nalika maca Al Qur'an lan ngrembugake tegesé. Nyai banjur fokus marang ayat-ayat Al Qur'an kang ngrembug prakara kang ana gegayutane karo wong wédok. Knthi ngajari maca lan nulis ing Sopo Tresno, pasangan iki bisa ngurangi Kristenisasi ing Jawa liwat sekolah kang disponsori déning pamrintah kolonial.

Barengan karo garwane lan pemimpin Muhammadiyah liyané, Nyai Ahmad Dahlan ngrembug kepyakan Sopo Tresno minangka golongan wong wédok. Nolak proposal kang pisanan, Fatimah, banjur ngganti jeneng Sopo Tresno dadi Aisyiyah, kang asalé saka jeneng garwane Muhammad, yaiku Aisyah. Kelompok anyar iki diresmikake tanggal 22 April 1917, Nyai Ahmad Dahlan kang dadi kepalane. Limang taun sabanjuré organisasi iki dadi bagiane Muhammadiyah.

Warisan
Tanggal 10 November 1971 Nyai Ahmad Dahlan didadèkaké Pahlawan Nasional Indonésia déning Présidhèn Suharto miturut Dudutan Présidhèn Nomor 42/TK Tahun 1971; Ahmad Dahlan diangkat dadi Pahlawan Nasional sepuluh taun kapungkur. Bebungah iku ditampa déning putune kang asma M Wardan. Nyai Ahmad Dahlan wis dibandhingake karo pembela hak wong wédok, Kartini lan gerilyawan, Cut Nyak Dhien uga Cut Nyak Meutia.

Ing filem Sang Pencerah kang disutradarai déning Hanung Bramantyo, Nyai Ahmad Dahlan diparagakake Zaskia Adya Mecca déné Ahmad Dahlan diperagakake Lukman Sardi.

Kehidupan pribadi
Sawisé nikah,Nyai Ahmad Dahlan lan Ahmad Dahlan kanugrahan enem putra.

Deleng uga 
 Ahmad Dahlan
 Siti Aisyah Hilal
 Siti Badilah
 Siti Bariyah
 Siti Baroroh Baried
 Siti Hayinah Mawardi
 Siti Munjiyah
 Siti Umniyah

Rujukan

Kapustakan 

Buku

 

 
 
 

 
 
 
 
 

 
 
 
 
 
 
 
 
 

 
 
 

Jurnal

 
 
 
 
 

Liyané

 

Biografi
Tokoh Aisyiyah
Tokoh Jawa
Tokoh Indonésia
Pahlawan nasional Indonésia
Wong saka Ngayogyakarta
Aisyiyah